2000/333/EY: Komission päätös, tehty 25 päivänä huhtikuuta 2000, Vietnamin sosialistisesta tasavallasta peräisin olevien simpukoiden, piikkinahkaisten, vaippaeläinten ja merikotiloiden tuontia koskevista erityisedellytyksistä (tiedoksiannettu numerolla K(2000) 1054) (ETA:n kannalta merkityksellinen teksti)



Virallinen lehti nro L 114 , 13/05/2000 s. 0042 - 0043



Komission päätös, tehty 25 päivänä huhtikuuta 2000, Vietnamin sosialistisesta tasavallasta peräisin olevien simpukoiden, piikkinahkaisten, vaippaeläinten ja merikotiloiden tuontia koskevista erityisedellytyksistä (tiedoksiannettu numerolla K(2000) 1054) (ETA:n kannalta merkityksellinen teksti) (2000/333/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 9 artiklan 3 kohdan b alakohdan, sekä katsoo seuraavaa: (1) Komission asiantuntija on käynyt Vietnamin sosialistisessa tasavallassa tarkastamassa yhteisöön vietävien kalastustuotteiden tuotantoa-, varastointi- ja lähetysolosuhteet. (2) Vietnamin sosialistisen tasavallan lainsäädännön mukaan National Fisheries Inspection and Quality Assurance Center (NAFIQACEN) vastaa simpukoiden, piikkinahkaisten, vaippaeläinten ja merikotiloiden terveystarkastuksesta sekä niiden tuotannon hygienia- ja terveysolosuhteiden valvonnasta. Samassa lainsäädännössä annetaan NAFIQACEN:lle oikeus sallia tai kieltää simpukoiden, piikkinahkaisten, vaippaeläinten ja merikotiloiden pyynti tietyillä vyöhykkeillä. (3) NAFIQACEN ja sen laboratoriot kykenevät tehokkaasti tarkastamaan, että Vietnamin sosialistisessa tasavallassa sovelletaan voimassa olevaa lainsäädäntöä. (4) Vietnamin sosialistisen tasavallan toimivaltaiset viranomaiset ovat sitoutuneet toimittamaan säännöllisesti ja viipymättä komissiolle tiedot pyyntialueilla olevasta toksiinia sisältävästä planktonista. (5) Vietnamin sosialistisen tasavallan toimivaltaiset viranomaiset ovat virallisesti antaneet vakuudet direktiivin 91/492/ETY liitteessä olevassa V luvussa esitettyjen sääntöjen noudattamisesta sekä mainitussa direktiivissä tuotanto- ja uudelleensijoitusalueille, lähettämöiden ja puhdistamojen hyväksynnälle sekä kansanterveyttä koskeville tarkastuksille ja tuotannon valvonnalle säädettyjä vaatimuksia vastaavien vaatimusten noudattamisesta. (6) Vietnamin sosialistinen tasavalta voi olla niiden kolmansien maiden luetelossa, jotka täyttävät direktiivin 91/492/ETY 9 artiklan 3 kohdan a alakohdassa tarkoitetut vastaavuusvaatimukset. (7) Vietnamin sosialistinen tasavalta haluaa viedä yhteisöön jäädytettyjä tai jalostettuja simpukoita, piikkinahkaisia, vaippaeläimiä ja merikotiloita, jotka on steriloitu tai lämpökäsitelty komission päätöksen 93/25/ETY(3), sellaisena kuin se on viimeksi muutettuna päätöksellä 97/275/EY(4), vaatimusten mukaisesti. Tässä tarkoituksessa olisi määriteltävä tuotantoalueet, joilta simpukoita, piikkinahkaisia, vaippaeläimiä ja merikotiloita voidaan pyytää ja tuoda yhteisöön. (8) Erityisiä tuontiedellytyksiä sovelletaan, sanotun kuitenkaan rajoittamatta eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(5), sellaisena kuin se on viimeksi muutettuna direktiivillä 95/22/EY(6), mukaisesti tehtyjen päätösten soveltamista. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla "National Fisheries Inspection and Quality Assurance Center (NAFIQACEN) of the Ministry of Fisheries" on Vietnamin sosialistisen tasavallan toimivaltainen viranomainen, joka tarkastaa ja todistaa, että simpukat, piikkinahkaiset, vaippaeläimet ja merikotilot täyttävät direktiivin 91/492/ETY vaatimukset. 2 artikla Vietnamin sosialistisesta tasavallasta peräisin olevien, ihmisravinnoksi tarkoitettujen simpukoiden, piikkinahkaisten, vaippaeläinten ja merikotiloiden on oltava peräisin tämän päätöksen liitteessä luetelluilta hyväksytyiltä tuotantoalueilta. 3 artikla Tämä päätös on osoitettu kaikille jäsenvaltioille. Tehty Brysselissä 25 päivänä huhtikuuta 2000. Komission puolesta David Byrne Komission jäsen (1) EYVL L 268, 24.9.1991, s. 1. (2) EYVL L 24, 30.1.1998, s. 31. (3) EYVL L 16, 25.1.1993, s. 22. (4) EYVL L 108, 25.4.1997, s. 52. (5) EYVL L 46, 19.2.1991, s. 1. (6) EYVL L 243, 11.10.1995, s. 1. LIITE >TAULUKON PAIKKA>